Diari Oficial de la Generalitat Valenciana


Sumari del DOGV 5775, del 02-06-2008 (2008/6708)

RESOLUCIÓ de 19 de maig de 2008, de la Direcció General d'Indústria i Innovació, per la qual es modifica l'annex II de l'Orde de 12 de febrer de 2001, de la Conselleria d'Indústria i Comerç, sobre contingut mínim dels projectes d'indústries i instal·lacions industrials, a fi de substituir el model de certificat d'instal·lació elèctrica per a baixa tensió inclòs en l'esmentat annex, mitjançant Resolució de 22 d'abril de 2004, de la Direcció General d'Indústria i Investigació Aplicada.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/05/19/(1)/dof/vci/html**

### Dades del document

Número de DOGV
:   5775

Data del DOGV
:   02-06-2008

Secció del DOGV
:   I. DISPOSICIONS GENERALS

Número del document
:   2008/6708


Data del document
:   19-05-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * projecte industrial
    * legislació
    * indústria elèctrica
    * instal·lació frigorífica
    * emplaçament industrial
    * energia elèctrica
    * edifici industrial
    * material d'elevació
    * instal·lació hidroelèctrica
    * reglamentació tècnica
    * formulari
    * infraestructura industrial
    * equip de pressió

RESOLUCIÓ de 19 de maig de 2008, de la Direcció General d'Indústria i Innovació, per la qual es modifica l'annex II de l'Orde de 12 de febrer de 2001, de la Conselleria d'Indústria i Comerç, sobre contingut mínim dels projectes d'indústries i instal·lacions industrials, a fi de substituir el model de certificat d'instal·lació elèctrica per a baixa tensió inclòs en l'esmentat annex, mitjançant Resolució de 22 d'abril de 2004, de la Direcció General d'Indústria i Investigació Aplicada. [2008/6708]
Mitjançant Resolució de 20 de juny de 2003 de l'aleshores Direcció General d'Indústria i Energia de la conselleria d'Indústria, Comerç i Turisme (DOGV núm. 4589, de 17.09.2003) es va procedir a la inserció del certificat d'instal·lació elèctrica per a baixa tensió en l'annex II de l'Orde de 12 de febrer de 2001, de la conselleria d'Indústria i Comerç, sobre contingut mínim dels projectes d'indústries i instal·lacions industrials a la Comunitat Valenciana. Este document ha patit constants actualitzacions com a conseqüència tant de l'aparició de nova regulació -assenyaladament el Reial Decret 842/2002, de 2 d'agost, pel qual s'aprova el Reglament Electrotècnic per a Baixa Tensió- com de la necessitat d'adaptar-lo als requeriments de dades de les aplicacions informàtiques d'este departament, a fi de fer més eficaces i àgils els procediments administratius vinculats a la posada en servici d'este tipus d'instal·lacions, l'última, amb la publicació de la Resolució de 22 d'abril de 2004, de la Direcció General d'Indústria i Investigació Aplicada (DOGV núm. 4751, de 12.05.2004).
En esta mateixa línia, la raó de ser de la present resolució és procedir a una nova actualització del dit document, a fi de simplificar-ne l'emplenament per part dels administrats, reduint el seu contingut al mínim que s'ha considerat imprescindible, cosa que també alleugerirà la càrrega burocràtica de les unitats administratives encarregades de la gestió dels expedients associats a estes instal·lacions i, especialment, adaptar-lo a les peculiaritats d'una tipologia d'instal·lacions elèctriques, la freqüent tramitació de les quals justifica l'emissió d'un model específic per a estes. A este efecte s'han definit dos models de certificats diferenciats: un per a instal·lacions elèctriques individuals, i un altre, i ací radica essencialment la novetat, per a instal·lacions elèctriques receptores que compartixen una connexió comuna, significativament, les relatives a edificis d'habitatges.
Esta simplificació en les dades a consignar en estos models de certificats en relació amb els quals, fins a hui, s'hi ha incorporat no comporta, en cap cas, menyscapte en la identificació de les característiques tècniques de les instal·lacions implicades, les quals han de quedar degudament reflectides en la documentació tècnica que servix de base per a l'expedició d'estos certificats, i a la qual caldrà ajustar-se per a un coneixement més detallat, si això fóra necessari, per part dels diferents agents involucrats en les distintes etapes de la vida de la instal·lació des de la seua posada en servici fins al seu desmantellament.
En definitiva, amb esta resolució, es pretén continuar avançant, d'acord amb el que preconitza la vigent Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el compliment dels principis d'eficiència i servici al ciutadà que han d'orientar l'activitat administrativa.
Per això i en virtut del que s'ha establit en la disposició final primera de l'Orde de 12 de febrer de 2001, de la conselleria d'Indústria i Comerç, que faculta l'aleshores Direcció General d'Indústria i Energia per a modificar-ne els annexos, i en virtut del que s'ha disposat en l'article 9 del Decret 130/2007, de 27 de juliol, del Consell de la Generalitat, pel qual s'aprova el Reglament Orgànic de la conselleria d'Indústria, Comerç i Innovació, que establix que correspon a la Direcció General d'Indústria i Innovació exercir les funcions en matèria de seguretat industrial, resolc:
Primer
Modificar el model denominat certificat d'instal·lació elèctrica en baixa tensió, aprovat per la Resolució de 22 d'abril de 2004, de la Direcció General d'Indústria i Investigació Aplicada (DOGV núm. 4751, de 12.05.2004), i substituir-lo, segons corresponga per raó de la tipologia d'instal·lació, pels dos que figuren en l'annex a la present resolució que queden inserits en l'annex II de l'Orde de 12 de febrer de 2001, de la conselleria d'Indústria i Comerç, sobre contingut mínim dels projectes d'indústries i instal·lacions industrials.
Segon
La present resolució entrarà en vigor als vint dies de la seua publicació en el Diari Oficial de la Comunitat Valenciana.
València, 19 de maig de 2008.- El director general d'Indústria i Innovació: Bruno Broseta Dupré.


Còpia Permalink ELI